En sag om momssvig i millionklassen i Frederikshavn blev i dag stadfæstet af Vestre Landsret i Aalborg. Den dømte skal derfor i ubetinget fængsel i et år. Og tillige betale en bøde på 1.425.000 kroner. - Bøden blev sat ned med 50.000 kroner, men ellers blev dommen stadsfæstet, siger Søren Beckermann, der er senioranklager hos Statsadvokaten i Nord- og Østjylland til TV2/Nord. Den dømte drev en virksomhed i Frederikshavn med 25 mand. Han betalte dog ikke de ansattes moms, skat og arbejdsmarkedsbidrag. Svindlen foregik fra december 2006 til slutningen af 2007 - altså i over ét år snyd han staten for over halvanden million kroner. Han agerede desuden bagmand for det firma, der udlejede arbejdskraften til ham, samt et andet firma, som han sendte fakturaerne igennem. Ifølge Retten i Aalborg er der udbetalt løn for 7.847 timer, men altså uden skattetræk og bidrag. Derfor ville anklageren gerne have straffen forhøjet. - Vi gik efter en skærpelse af straffen til 1 år og tre måneders fængsel, men vi er godt tilfredse med straffens omfang, siger Søren Beckermann. Da det var Landsrettens beslutning er sagen så godt som afsluttet, og manden skal derfor i fængsel, samt betale bøden snarest muligt.

Referat:
En mand er dømt for at svindle staten for millioner i momsindtægter i Frederikshavn.